આ વીર, પીર જોગણિયુનું કમઠાણ છે શું ? લોકજીવનમાં વિવિધ પીરો અને ૬૪ જોગણિયુંની પૂજા જાણીતી છે એમ બાવન વીરો પણ જૂના કાળથી પૂજાતા આવ્યા છે. જૈનોમાં પણ માણિભદ્રવીર અને મહુડીના ઘંટાકર્ણ મહાવીરની પૂજા અર્ચના જાણીતી છે. રાજસ્થાનના જાણીતા વિદ્વાન શ્રી અગરચંદ નાહટાને પ્રાચીન હસ્તપોથીઓમાંથી બાવન પીરની યાદી મળી હતી. શ્રી જયસાગરસૂરિ રચિત ‘જિનદત્તસૂરિ ચરિત્ર’માં પણ બાવન વીરોની નામાવલિ મળે છે. એમાંના એક આગિયાવીરની આજે વાત કરવી છે.